Document ID: 32004D0516

ΑΠΌΦΑΣΗ ΤΟΥ ΣΥΜΒΟΥΛΊΟΥ
της 14ης Ιουνίου 2004
για τροποποίηση της απόφασης 98/20/EΚ με την οποία επιτρέπεται στο Βασίλειο των Κάτω Χωρών να εφαρμόζει μέτρα κατά παρέκκλιση του άρθρου 21 της έκτης οδηγίας 77/388/EΟΚ σχετικά με την εναρμόνιση των νομοθεσιών των κρατών μελών σχετικά με τους φόρους κύκλου εργασιών
(2004/516/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την έκτη οδηγία 77/388/EΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών σχετικά με τους φόρους κύκλου εργασιών - Κοινό σύστημα φόρου προστιθέμενης αξίας: ομοιόμορφη φορολογική βάση (1), και ιδίως το άρθρο 27 αυτής,
την πρόταση της Επιτροπής,
Εκτιμώντας τα ακόλουθα:
(1)
Σύμφωνα με το άρθρο 27 παράγραφος 1 της έκτης οδηγίας για τον ΦΠΑ, το Συμβούλιο, αποφασίζοντας ομόφωνα ύστερα από πρόταση της Επιτροπής, μπορεί να επιτρέπει σε οποιοδήποτε κράτος μέλος να λαμβάνει ειδικά μέτρα κατά παρέκκλιση από την εν λόγω οδηγία προκειμένου να απλουστευθεί η διαδικασία είσπραξης του φόρου ή να αποφεύγονται ορισμένες περιπτώσεις φοροδιαφυγής ή φοροαποφυγής.
(2)
Με επιστολή που πρωτοκολλήθηκε στη Γενική Γραμματεία της Επιτροπής στις 26 Νοεμβρίου 2003, η ολλανδική κυβέρνηση ζήτησε την παράταση της απόφασης 98/20/EΚ της Επιτροπής (2) με την οποία της επιτρέπεται να εφαρμόζει ειδικά φορολογικά μέτρα στον τομέα της βιομηχανίας έτοιμων ενδυμάτων.
(3)
Τα κράτη μέλη ενημερώθηκαν σχετικά με το αίτημα των Κάτω Χωρών στις 14 Ιανουαρίου 2004.
(4)
Με την απόφαση 98/20/EΚ επετράπη στο Βασίλειο των Κάτω Χωρών να εφαρμόζει στον τομέα της βιομηχανίας έτοιμων ενδυμάτων ένα σύστημα βάσει του οποίου η υποχρέωση για την καταβολή του ΦΠΑ στις φορολογικές αρχές μετατίθεται από τον υπεργολάβο στη βιομηχανία έτοιμων ενδυμάτων (στον εργολάβο).
(5)
Οι ρυθμίσεις αυτές αποτελούν ένα αποτελεσματικό μέτρο παρεμπόδισης της φοροδιαφυγής σε έναν τομέα όπου η είσπραξη του ΦΠΑ είναι δυσχερής λόγω της δυσκολίας εντοπισμού και εποπτείας των δραστηριοτήτων των υπεργολάβων.
(6)
Στις 7 Ιουνίου 2000 η Επιτροπή δημοσίευσε ένα έγγραφο στρατηγικής για τη βελτίωση της λειτουργίας του συστήματος ΦΠΑ βραχυπρόθεσμα, με το οποίo ανέλαβε μία προσπάθεια εξορθολογισμού των πολυάριθμων παρεκκλίσεων που υπάρχουν προς το παρόν. Σε ορισμένες περιπτώσεις εντούτοις ο εξορθολογισμός αυτός θα μπορούσε να σημάνει την επέκταση ορισμένων ιδιαίτερα αποτελεσματικών παρεκκλίσεων προς όλα τα κράτη μέλη. Η ανακοίνωση της Επιτροπής της 20ής Οκτωβρίου 2003 επαναλαμβάνει αυτόν το συμβιβασμό.
(7)
Το σχετικό αίτημα θα πρέπει να θεωρηθεί κατ’ αρχάς ως ένα μέτρο παρεμποδίσεως ορισμένων περιπτώσεων φοροδιαφυγής στον τομέα της βιομηχανίας έτοιμων ενδυμάτων.
(8)
Η τρέχουσα παρέκκλιση όσον αφορά το Βασίλειο των Κάτω Χωρών θα πρέπει να παραταθεί έως τις 31 Δεκεμβρίου 2006.
(9)
Η παρέκκλιση δεν έχει καμία αρνητική επίπτωση στους ίδιους πόρους των Ευρωπαϊκών Κοινοτήτων που προέρχονται από τον ΦΠΑ ούτε επηρεάζει το ποσό του ΦΠΑ που επιβάλλεται στο τελικό στάδιο της κατανάλωσης.
(10)
Χάριν νομικής συνεχείας, η παρούσα απόφαση θα πρέπει να εφαρμοσθεί από την 1η Ιανουαρίου 2004,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 98/20/EΚ τροποποιείται ως εξής:
-
στο άρθρο 1 η ημερομηνία από «31 Δεκεμβρίου 2003» γίνεται «31 Δεκεμβρίου 2006».
Άρθρο 2
Η παρούσα απόφαση εφαρμόζεται από την 1η Ιανουαρίου 2004.
Άρθρο 3
Η παρούσα απόφαση απευθύνεται στο Βασίλειο των Κάτω Χωρών.
Λουξεμβούργο, 14 Ιουνίου 2004.

Labels: 2
1
7
18
15